pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มีผลแล้ว! ประกาศยกเลิกใช้สำเนาบัตรประชาชน – ทะเบียนบ้าน อำนวยความสะดวก ลดภาระประชาชน
วันอังคารที่ 7 ธันวาคม 2564
มีผลแล้ว! ประกาศยกเลิกใช้สําเนาบัตรประชาชน – ทะเบียนบ้าน อํานวยความสะดวก ลดภาระประชาชน
.....
เว็บไซต์ราชกิจจานุเบกษา เผยแพร่ประกาศกรมการปกครอง เรื่อง ยกเลิกการเรียกสําเนาบัตรประจําตัวประชาชน และสําเนาทะเบียนบ้าน เพื่อรองรับการเป็นรัฐบาลดิจิทัล ช่วยอํานวยความสะดวกและลดภาระของประชาชน โดยให้มีผลตั้งแต่บัดนี้เป็นต้นไป และกําหนดสาระสําคัญ ดังนี้
.
ให้ยกเลิกการเรียกสําเนาบัตรประจําตัวประชาชน - ทะเบียนบ้าน จากผู้ยื่นคําขอ อนุมัติ อนุญาต จดทะเบียน จดแจ้ง แจ้ง หรือการดําเนินการใด ๆ ตามกฎหมาย กฎระเบียบ คําสั่ง ข้อบังคับ หรือประกาศ ซึ่งอยู่ในความรับผิดชอบของกรมการปกครอง
.
กรณีจําเป็นและต้องการใช้สําเนาบัตรประจําตัวประชาชน - ทะเบียนบ้าน ให้เจ้าหน้าที่ผู้รับคําขอเป็นผู้จัดทําสําเนาเอกสารดังกล่าวขึ้นเอง โดยห้ามเรียกเก็บค่าใช้จ่าย
.
กรณีมอบอํานาจให้บุคคลอื่นดําเนินการแทน ให้ผู้รับมอบอํานาจยื่นสําเนาบัตรประจําตัวประชาชนของผู้มอบอํานาจพร้อมรับรองสําเนาถูกต้อง เพื่อประกอบการพิจารณาด้วย
.
รัฐบาลไทย-ข่าวทำเนียบรัฐบาล-“ซินหัว” ตีข่าว ชาวจีนเฝ้ารอทุเรียนไทยอย่างใจจดใจจ่อ แม้ราคาจะสูงกว่าปีที่แล้วแต่ขายหมดอย่าง รวดเร็วทั้งตลาดออฟไลน์และออนไลน์
วันอังคารที่ 10 พฤษภาคม 2565
“ซินหัว” ตีข่าว ชาวจีนเฝ้ารอทุเรียนไทยอย่างใจจดใจจ่อ แม้ราคาจะสูงกว่าปีที่แล้วแต่ขายหมดอย่าง รวดเร็วทั้งตลาดออฟไลน์และออนไลน์
“ซินหัว” ตีข่าว ชาวจีนเฝ้ารอทุเรียนไทยอย่างใจจดใจจ่อ แม้ราคาจะสูงกว่าปีที่แล้วแต่ขายหมดอย่าง รวดเร็วทั้งตลาดออฟไลน์และออนไลน์
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ และประธานคณะทํางานแก้ไขปัญหาผลไม้ล่วงหน้าในคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ (10 พ.ค) ว่า มีรายงานจากสํานักข่าวซินหัวของจีนว่า ปีนี้ทุเรียนไทยเข้าสู่ตลาดจีนช้ากว่าปกติและมีราคาสูงขึ้น แต่ผู้บริโภคชาวจีนยังคงเฝ้ารออย่างใจจดใจจ่อ บรรดาซูเปอร์มาร์เก็ตและแพลตฟอร์มอีคอมเมิร์ซรายใหญ่ของจีน ทยอยวางจําหน่าย ‘ทุเรียนไทย’ กันแล้วและเพิ่มขึ้นอย่างต่อเนื่องตั้งแต่ปลายเดือนเมษายน ส่งสัญญาณว่า ‘ฤดูทุเรียน’ มาถึงแล้ว
ทุเรียนจากสวนในไทยจะถูกเก็บเกี่ยวและส่งออกด้วยเที่ยวบินเช่าเหมาลํา มุ่งสู่ปลายทางท่าอากาศยานนานาชาติกว่างโจว ไป๋อวิ๋น มณฑลกวางตุ้ง ทางใต้ของจีน จากนั้นจะกระจายไปยังทุกภูมิภาคของจีนอย่างรวดเร็ว ด้านร้านผลิตภัณฑ์เกษตรและอาหารในเครือเจริญโภคภัณฑ์ ที่เมืองกว่างซี แจ้งว่า ทางร้านได้รับทุเรียน 100 กล่อง ถูกกระจายสู่ร้านสะดวกซื้อ ขายให้ลูกค้าขาจร ทั้ง 100 กล่องหมดอย่างรวดเร็ว แม้ราคาจะสูงขึ้นกว่าปีก่อนก็ตาม
ทุเรียนยังคงเป็นผลไม้ยอดนิยมในกลุ่มผู้บริโภคชาวจีน ครองตําแหน่งผลไม้นําเข้า ‘ดาวเด่น’ ปริมาณการบริโภคเพิ่มขึ้นต่อเนื่องในช่วงหลายปีนี้ และการนําเข้าทุเรียนสดในปี 2564 สูงกว่าเมื่อปี 2560 ถึง 4 เท่า ส่วนใหญ่นําเข้าจากไทย พื้นที่นําเข้าหลักคือ กวางตุ้ง กว่างซี และฉงชิ่ง
นิศาชล ไทยทอง หรือที่คนจีนรู้จักในชื่อ ไท่ลู่ลู่ หญิงไทยที่ใช้ชีวิตอยู่ในหนานหนิง ทําธุรกิจนําเข้าทุเรียนจากสวนไทยมาขายในจีน จนมีกลุ่มลูกค้าประจําในมือ บอกกับสํานักข่าวซินหัวว่า เมื่อก่อนคนจีนรู้จักแต่ทุเรียนหมอนทอง แต่ตอนนี้รู้จักทุเรียนพันธุ์อื่นมากขึ้น ไม่ว่าจะเป็น กระดุมทอง ก้านยาว และพวงมณี
รัฐบาลไทย-ข่าวทำเนียบรัฐบาล-จีนสนับสนุนงบกระทรวง อว. กว่า 2.3 ล้านดอลลาร์สหรัฐ ขับเคลื่อน 7 โครงการ ผ่านความร่วมมือโครงการกองทุนพิเศษแม่โขง – ล้านช้าง
วันศุกร์ที่ 5 พฤศจิกายน 2564
จีนสนับสนุนงบกระทรวง อว. กว่า 2.3 ล้านดอลลาร์สหรัฐ ขับเคลื่อน 7 โครงการ ผ่านความร่วมมือโครงการกองทุนพิเศษแม่โขง – ล้านช้าง
จีนสนับสนุนงบกระทรวง อว. กว่า 2.3 ล้านดอลลาร์สหรัฐ ขับเคลื่อน 7 โครงการ ผ่านความร่วมมือโครงการกองทุนพิเศษแม่โขง – ล้านช้าง
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วานนี้ (4 พฤศจิกายน 2564) ครม.เห็นชอบร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง - ล้านช้าง ประจําปี พ.ศ.2564 (Memorandum of Understanding on the Cooperation on Projects of the Mekong - Lancang Cooperation Special Fund 2021) ระหว่างกระทรวงการอุดมศึกษา วิทยาศาสตร์ วิจัยและนวัตกรรม (อว.) กับสถานเอกอัครราชทูตสาธารณรัฐประชาชนจีนประจําประเทศไทย ซึ่งมีผลบังคับใช้ 5 ปี โดยมีวัตถุประสงค์เพื่อกําหนดแนวทางในการบริหารจัดการโครงการภายใต้กองทุนพิเศษแม่โขง - ล้านช้าง ให้เกิดประสิทธิภาพสูงสุด อันจะนําไปสู่การสร้างชุมชนแห่งการแบ่งปันเพื่อให้เกิดสันติภาพและความมั่งคั่งในอนาคตต่อสมาชิกแม่โขง - ล้านช้าง สําหรับในปี 2564 ไทยได้รับการอนุมัติสนับสนุนเงินงบประมาณภายใต้ร่างบันความเข้าใจจํานวน 7 โครงการ รวมเป็นเงิน 2,396,800 ดอลลาร์สหรัฐ ดังนี้
1. โครงการแนวทางใหม่เพื่อการเลี้ยงสัตว์น้ําอย่างยั่งยืนในสามเหลี่ยมปากแม่น้ําโขง วงเงิน 420,000 ดอลลาร์สหรัฐ (มหาวิทยาลัยเชียงใหม่)
2. โครงการควบคุมความเสี่ยงด้านความปลอดภัยและความมั่นคงด้านอาหารด้วยการใช้เทคโนโลยีและนวัตกรรมที่เหมาะสมกับชีวิตวิถีใหม่ วงเงิน 400,000 ดอลลาร์สหรัฐ (มหาวิทยาลัยเชียงใหม่)
3. โครงการยกระดับการเลี้ยงผึ้งของเกษตรกรผู้เลี้ยงผึ้งในภูมิภาค แม่โขง - ล้านช้าง ครบวงจรและการสํารวจสุขภาพของแมลงผสมเกสร เพื่อความมั่นคงทางอาหาร วงเงิน 416,100 ดอลลาร์สหรัฐ (มหาวิทยาลัยเชียงใหม่)
4. โครงการเทคโนโลยีและนวัตกรรมสําหรับการพัฒนาประสิทธิภาพการผลิตสัตว์และการเพาะเลี้ยงสัตว์น้ํา คุณภาพของผลิตภัณฑ์ และการเพิ่มมูลค่า โดยใช้ทรัพยากรในท้องถิ่นเพื่อความมั่นคง และความยั่งยืน วงเงิน 339,200 ดอลลาร์สหรัฐ (มหาวิทยาลัยเทคโนโลยีสุรนารี)
5. โครงการระบบจัดการฐานข้อมูลดิจิทัลด้านผู้ให้บริการโลจิสติกส์ ในกลุ่มประเทศสมาชิกแม่โขง - ล้านช้าง สําหรับหนุนเสริมการค้า ข้ามพรมแดน วงเงิน 157,600 ดอลลาร์สหรัฐ (มหาวิทยาลัยฟาร์อีสเทอร์น)
6. โครงการพัฒนาศักยภาพของบุคลากรสุขภาพที่ให้การดูแล ด้านมารดาทารกกับชนกลุ่มน้อยใน สปป. ลาว และเวียดนาม วงเงิน 184,900 ดอลลาร์สหรัฐ (มหาวิทยาลัยบูรพา)
7. โครงการพัฒนาระบบติดตามและประเมินปริมาณผลผลิต พืชเศรษฐกิจในกัมพูชา สปป. ลาว และเมียนมา ด้วยเทคโนโลยีอวกาศและภูมิสารสนเทศ วงเงิน 479,000 ดอลลาร์สหรัฐ (สํานักงานพัฒนาเทคโนโลยีอวกาศ และภูมิสารสนเทศ)
รัฐบาลไทย-ข่าวทำเนียบรัฐบาล-“ออมไปด้วยกัน” พร้อมจำหน่ายให้ประชาชนอีกครั้ง เวลา 08.30 น. วันจันทร์ที่ 29 พฤศจิกายนนี้
วันศุกร์ที่ 26 พฤศจิกายน 2564
“ออมไปด้วยกัน” พร้อมจําหน่ายให้ประชาชนอีกครั้ง เวลา 08.30 น. วันจันทร์ที่ 29 พฤศจิกายนนี้
การจําหน่ายพันธบัตรออมทรัพย์ รุ่นออมไปด้วยกัน สําหรับนิติบุคคลไม่แสวงหากําไรที่กระทรวงการคลังกําหนด คงเหลือวงเงินประมาณ 186 ล้านบาท สบน.จึงเห็นควรจัดสรรวงเงินดังกล่าวมาจําหน่ายให้กับประชาชนในวันจันทร์ที่ 29 พฤศจิกายน 2564 ตั้งแต่เวลา  08.30 น. เป็นต้นไป
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยว่า การจําหน่ายพันธบัตรออมทรัพย์ รุ่นออมไปด้วยกัน สําหรับนิติบุคคลไม่แสวงหากําไรที่กระทรวงการคลังกําหนด คงเหลือวงเงินประมาณ 186 ล้านบาท สบน.จึงเห็นควรจัดสรรวงเงินดังกล่าวมาจําหน่ายให้กับประชาชนในวันจันทร์ที่ 29 พฤศจิกายน 2564 ตั้งแต่เวลา 08.30 น. เป็นต้นไป ทั้งนี้ ขอให้ประชาชนที่สนใจลงทุนพันธบัตรออมทรัพย์รุ่นดังกล่าว โปรดสอบถามสาขาธนาคารตัวแทนจําหน่ายทั้ง 4 แห่งในโอกาสแรก
สบน. ขอขอบคุณประชาชน ทุกท่านที่สนใจลงทุนพันธบัตรออมทรัพย์ และสามารถติดตามข่าวสารการจําหน่ายพันธบัตรออมทรัพย์ได้ทางเว็บไซต์ www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5307, 5710, 5736
รัฐบาลไทย-ข่าวทำเนียบรัฐบาล-“กอช. เชิญชวนสมาชิก และพุทธศาสนิกชน สมัครเข้าร่วมบวชเนกขัมมะ เฉลิมพระเกียรติสมเด็จพระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม”
วันจันทร์ที่ 20 มิถุนายน 2565
“กอช. เชิญชวนสมาชิก และพุทธศาสนิกชน สมัครเข้าร่วมบวชเนกขัมมะ เฉลิมพระเกียรติสมเด็จพระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม”
กอช. ร่วมกับ วัดแก้วฟ้าจุฬามณี จัดกิจกรรมโครงการบวชเนกขัมมะ ปฏิบัติธรรม เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
กองทุนการออมแห่งชาติ หรือ กอช. ร่วมกับ วัดแก้วฟ้าจุฬามณี จัดกิจกรรมโครงการบวชเนกขัมมะ ปฏิบัติธรรม เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 เชิญชวนสมาชิก กอช. และพุทธศาสนิกชน สมัครเข้าร่วมได้ตั้งแต่วันนี้ ถึงวันที่ 31 กรกฎาคม 2565 ดูรายละเอียดได้ที่เฟซบุ๊ก กองทุนการออมแห่งชาติ หรือ เว็บไซต์ กอช. สอบถาม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ เปิดเผยว่า กองทุนการออมแห่งชาติ (กอช.) ร่วมกับ วัดแก้วฟ้าจุฬามณี จัดกิจกรรมโครงการบวชเนกขัมมะ ปฏิบัติธรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา เพื่อเป็นการแสดงความจงรักภักดี และสํานึกในพระมหากรุณาธิคุณ ในวันที่ 12 สิงหาคม วันแม่แห่งชาติ ณ วัดแก้วฟ้าจุฬามณี ท่าน้ําเกียกกาย กรุงเทพมหานคร โดยขอเชิญชวนสมาชิก กอช. และพุทธศาสนิกชน สมัครเข้าร่วมโครงการได้ตั้งแต่วันนี้ จนถึงวันที่ 31 กรกฎาคม 2565 ไม่เสียค่าใช้จ่ายในการสมัคร ดูรายละเอียดเพิ่มเติมได้ที่เฟซบุ๊ก กองทุนการออมแห่งชาติ หรือ เว็บไซต์ กอช. และวัดแก้วฟ้าจุฬามณี สอบถามข้อมูลเพิ่มเติมได้ที่สายด่วนเงินออม โทร. 02-049-9000
นอกจากนี้ สําหรับชาวจังหวัดระยอง และพื้นที่ใกล้เคียง กอช. ได้จัดกิจกรรมสัญจรจังหวัดระยอง พบสมาชิก กอช. และเชิญชวนประชาชนชาวจังหวัดระยอง ร่วมกิจกรรมที่บูธ กอช. (บูธ 2A) ในงาน Thailand Smart Money Rayong 2022 จัดขึ้นระหว่างวันที่ 24 – 26 มิถุนายน 2565 โดย กอช. ได้จัดโปรโมชันพิเศษในงาน สําหรับผู้สมัครสมาชิกใหม่ หรือ สมาชิก กอช. ที่ส่งเงินออมสะสมต่อเนื่อง ตั้งแต่ 500 บาทขึ้นไป พร้อมมอบของสมนาคุณแก่ผู้มาร่วมกิจกรรมที่บูธ กอช. ดาวน์โหลดแอป กอช. หรือ ถ่ายภาพตัวเองพร้อมแฮชแท็ก #กอช. แล้วแชร์ผ่านเฟซบุ๊ก เพียงเท่านี้ รับของที่ระลึกจาก กอช. มากมายกลับบ้าน สําหรับผู้ที่สนใจสามารถตรวจสอบสิทธิ์ได้ที่ แอปพลิเคชัน กอช. หรือเว็บไซต์ กอช.
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ธนาคารอาคารสงเคราะห์ จัดพิธีถวายผ้าพระกฐินพระราชทาน ประจำปี 2564 ณ วัดมหาพฤฒารามวรวิหาร กรุงเทพฯ
วันศุกร์ที่ 5 พฤศจิกายน 2564
ธนาคารอาคารสงเคราะห์ จัดพิธีถวายผ้าพระกฐินพระราชทาน ประจําปี 2564 ณ วัดมหาพฤฒารามวรวิหาร กรุงเทพฯ
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้ธนาคารอาคารสงเคราะห์ ถวายพระภิกษุ สามเณร และบํารุงพระอาราม ณ วัดมหาพฤฒารามวรวิหาร แขวงมหาพฤฒาราม เขตบางรัก กรุงเทพมหานคร
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้ธนาคารอาคารสงเคราะห์ ถวายพระภิกษุ สามเณร และบํารุงพระอาราม ณ วัดมหาพฤฒารามวรวิหาร แขวงมหาพฤฒาราม เขตบางรัก กรุงเทพมหานคร โดยธนาคารและลูกค้าประชาชนที่มีจิตศรัทธาได้ร่วมถวายปัจจัยสมทบองค์ผ้าพระกฐิน เพื่อทํานุบํารุงพระพุทธศาสนาตามประเพณีอันดีงามของไทยให้คงอยู่สืบเนื่องไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวภายหลังเป็นประธานในพิธีถวายผ้าพระกฐินพระราชทาน ธนาคารอาคารสงเคราะห์ ประจําปี 2564 ในวันนี้ (5 พฤศจิกายน 2564) ณ วัดมหาพฤฒารามวรวิหาร แขวงมหาพฤฒาราม เขตบางรัก กรุงเทพมหานคร โดยมี คณะผู้บริหาร และพนักงานธนาคาร ร่วมในพิธี ว่า พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้ธนาคารอาคารสงเคราะห์นําไปถวายพระภิกษุ สามเณร และบํารุงพระอาราม ณ วัดมหาพฤฒารามวรวิหาร แขวงมหาพฤฒาราม เขตบางรัก กรุงเทพมหานคร ซึ่งถือเป็นวัดเก่าแก่ที่สร้างขึ้นตั้งแต่สมัยกรุงศรีอยุธยา ปัจจุบันมีพระสงฆ์และสามเณรจําพรรษา จํานวน 55 รูป โดยธนาคารอาคารสงเคราะห์ได้ถวายปัจจัยเพื่อสมทบองค์ผ้าพระกฐินเป็นจํานวนเงิน 3,317,868 บาท และเปิดโอกาสให้ผู้มีจิตศรัทธาทั้งคณะผู้บริหาร ผู้ปฏิบัติงานของธนาคาร รวมถึงลูกค้าประชาชนทั่วไปได้ร่วมถวายปัจจัยเพื่อสมทบองค์ผ้าพระกฐิน เพื่อบูรณปฏิสังขรณ์พระอารามให้มั่นคงถาวร พร้อมสืบทอดเจตนารมณ์ในการเป็นสถาบันการเงินของรัฐที่ให้ความสําคัญในการทํานุบํารุงพระพุทธศาสนา อนุรักษ์วัฒนธรรมประเพณีไทยให้เจริญรุ่งเรือง และเกิดความเป็นสิริมงคลแก่ทุกฝ่ายที่มีส่วนร่วมต่อไป
นอกจากนี้ ธนาคารยังมอบเงินสนับสนุนทุนการศึกษาเป็นจํานวนเงินรวมทั้งสิ้น 70,000 บาท ให้กับโรงเรียน 3 แห่ง ประกอบด้วย โรงเรียนวัดมหาพฤฒาราม โรงเรียนสตรีวัดมหาพฤฒาราม ในพระบรมราชินูปถัมภ์ และโรงเรียนพระปริยัติธรรมวัดมหาพฤฒาราม เพื่อช่วยเหลือเติมเต็มโอกาสทางการศึกษาให้แก่เยาวชนที่เรียนดีแต่ขาดแคลนทุนทรัพย์ โดยกิจกรรมดังกล่าวถือเป็นส่วนหนึ่งของนโยบายการแสดงความรับผิดชอบต่อสังคม (CSR) ของธนาคารในด้านการทํานุบํารุงพระพุทธศาสนา และการศึกษา โดยตลอดระยะเวลากว่า 68 ปี ธอส. ได้สร้างโอกาสให้คนไทยได้มีที่อยู่อาศัยเป็นของตนเองมาแล้วมากกว่า 3.7 ล้านครอบครัว พร้อมให้ความสําคัญกับการดําเนินกิจกรรม CSR เพื่อตอบแทนสังคม โดยคํานึงถึงการมีส่วนร่วมเพื่อสร้างความสัมพันธ์ที่ดีกับชุมชน และการปลูกฝังความเป็นจิตอาสาช่วยเหลือสังคมให้แก่บุคลากรในองค์กร เพื่อร่วมกันสร้างสังคมไทยให้มีคุณภาพชีวิตที่ดีและเติบโตอย่างยั่งยืน ทั้งนี้ การจัดพิธีดังกล่าวเป็นไปตามมติของมหาเถรสมาคม เรื่องการกําหนดมาตรการปฏิบัติในพิธีถวายผ้าพระกฐิน/กฐิน ตามมาตรการควบคุมและป้องกันการแพร่ระบาด ของโรคติดเชื้อไวรัสโคโรนา 2019 (COVID-19)
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 12 สิงหาคม 2564​ พบพนักงานติดเชื้อไวรัส COVID-19 จำนวน​ 23 ราย
วันพฤหัสบดีที่ 12 สิงหาคม 2564
ประกาศ ขสมก. ประจําวันที่ 12 สิงหาคม 2564​ พบพนักงานติดเชื้อไวรัส COVID-19 จํานวน​ 23 ราย
ประกาศ ขสมก. ประจําวันที่ 12 สิงหาคม 2564​ พบพนักงานติดเชื้อไวรัส COVID-19 จํานวน​ 23 ราย
1) พนักงานขับรถโดยสารปรับอากาศ สาย 522 เพศชาย อายุ 50 ปี
2) พนักงานเก็บค่าโดยสารรถปรับอากาศ สาย 522 เพศชาย อายุ 37 ปี
3) พนักงานเก็บค่าโดยสารรถธรรมดา สาย 2 เพศหญิง อายุ 40 ปี (ปัจจุบันปฏิบัติหน้าที่นายท่าปล่อยรถโดยสาร สาย 2 ณ อู่เอราวัณ เนื่องจากพนักงานป่วยเป็นโรคกล้ามเนื้ออ่อนแรง)
4) พนักงานเก็บค่าโดยสารรถธรรมดา สาย 54 เพศชาย อายุ 19 ปี
5) พนักงานเก็บค่าโดยสารรถธรรมดา สาย 131 เพศหญิง อายุ 52 ปี
6) พนักงานขับรถโดยสารธรรมดา สาย 36ก เพศหญิง อายุ 36 ปี
7) พนักงานเก็บค่าโดยสารรถธรรมดา สาย 178 เพศหญิง อายุ 58 ปี
8) พนักงานขับรถโดยสารธรรมดา สาย 178 เพศชาย อายุ 45 ปี
9) พนักงานขับรถโดยสารธรรมดา สาย 50 เพศชาย อายุ 56 ปี
10) พนักงานขับรถโดยสารธรรมดา สาย 18 เพศชาย อายุ 45 ปี
11) พนักงานเก็บค่าโดยสารธรรมดา สาย 18 เพศหญิง อายุ 45 ปี
12) นายท่าปล่อยรถโดยสารปรับอากาศ สาย 543 อู่บางเขน เขตการเดินรถที่ 1 เพศชาย
13) พนักงานเก็บค่าโดยสารรถธรรมดา สาย 156 เพศหญิง อายุ 35 ปี
14) พนักงานขับรถโดยสารธรรมดา สาย 95 ก เพศชาย อายุ 43 ปี
15) พนักงานขับรถโดยสารปรับอากาศ สาย 511 เพศชาย อายุ 49 ปี
16) พนักงานขับรถโดยสารปรับอากาศ สาย 23 เพศชาย อายุ 53 ปี
17) พนักงานขับรถโดยสารปรับอากาศ สาย 142 เพศชาย อายุ 30 ปี
18) พนักงานเก็บค่าโดยสารรถปรับอากาศ สาย 138 เพศชาย อายุ 51 ปี
19) พนักงานเก็บค่าโดยสารรถธรรมดา สาย 7 ก เพศหญิง อายุ 58 ปี
20) พนักงานเก็บค่าโดยสารรถปรับอากาศ สาย 37 เพศหญิง อายุ 33 ปี
21) พนักงานเก็บค่าโดยสารรถธรรมดา สาย 180 เพศหญิง อายุ 23 ปี
22) พนักงานขับรถโดยสารปรับอากาศ สาย 510 เพศชาย อายุ 52 ปี
23) พนักงานขับรถโดยสารธรรมดา สาย 34 เพศชาย อายุ 21 ปี
รัฐบาลไทย-ข่าวทำเนียบรัฐบาล-PM to push forward the Wellness Tourism and Medical Tourism to conform with tourism in COVID-19 situation
วันอังคารที่ 30 พฤศจิกายน 2564
PM to push forward the Wellness Tourism and Medical Tourism to conform with tourism in COVID-19 situation
PM to push forward the Wellness Tourism and Medical Tourism to conform with tourism in COVID-19 situation
Government Spokesperson Thanakorn Wangboonkongchana disclosed that one of the Government policies for economic and social recovery from COVID-19 is tourism promotion. Prime Minister also has ordered a strategic revision of tourism sector to conform with public health safety, declining number of visitors to Thailand and how to attract potential tourists.
Following the Prime Minister’s vision, the Tourism Authority of Thailand (TAT) has prepared to promote and expand Medical Tourism and Wellness Tourism in order to adjust Thailand’s tourism strategy in 2022 to be in line with the current situation. By shifting focus from mass tourism to high-value or high spending tourists such as Medical Tourism and Wellness Tourism with estimate per capita spending of 80,000-120,000 baht, including focus on the quality of tourism that will help create value added to products and services. Meanwhile, the Ministry of Public Health is ready to operate the “Strategic Plans of Developing Thailand as an International Medical Hub 2017-2026” promoting Thai herbs to Wellness Tourism such as Thai massage. This strategy will help generate income for local communities in various tourism areas.
Government Spokesperson also disclosed that Prime Minister acknowledged the progress and expressed his appreciation to all the related agencies. Prime Minister intended to mitigate the effect in tourism sector and assure the readiness to cope with new challenges. Tourism strategy will draw on the potential of Thailand's tourism and create value-added tourism. Tourists will find an impressive experience from traveling in Thailand.”
รัฐบาลไทย-ข่าวทำเนียบรัฐบาล-กรมทางหลวงชนบท ปรับปรุงอาคารศูนย์ควบคุมการจราจรเพื่อการท่องเที่ยว จังหวัดเชียงใหม่
วันอังคารที่ 4 มกราคม 2565
กรมทางหลวงชนบท ปรับปรุงอาคารศูนย์ควบคุมการจราจรเพื่อการท่องเที่ยว จังหวัดเชียงใหม่
เพิ่มประสิทธิภาพการเดินทางท่องเที่ยวอย่างปลอดภัย ลดปัญหาการจราจรในสายทาง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ปรับปรุงอาคารศูนย์ควบคุมการจราจร เพื่อการท่องเที่ยวแห่งแรกในจังหวัดเชียงใหม่ ยกระดับมาตรฐานความปลอดภัยและลดปัญหาการจราจรในสายทาง เพื่อเพิ่มประสิทธิภาพการเดินทางท่องเที่ยวภายในจังหวัด ด้วยระบบขนส่งและจราจรอัจฉริยะ (Intelligent Transportation System : ITS) ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการนําเทคโนโลยีมาใช้ในการพัฒนามาตรฐานความปลอดภัยในการเดินทางให้กับประชาชน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จังหวัดเชียงใหม่เป็นหนึ่งในจังหวัดที่มีปริมาณการเดินทางสูงโดยเฉพาะในช่วงเทศกาลและฤดูกาลท่องเที่ยวของทุกปี เนื่องจากมีการเดินทางท่องเที่ยวและเดินทางกลับภูมิลําเนาของประชาชนเป็นจํานวนมาก ส่งผลให้เกิดปัญหาการจราจรติดขัดในบางแห่ง และมีความเสี่ยงจากการเกิดอุบัติเหตุขณะสัญจรบนท้องถนนเพิ่มมากขึ้น โดย ทช. ได้คํานึงถึงความสําคัญด้านความปลอดภัยและการแก้ปัญหาการจราจรในอนาคตของจังหวัดเชียงใหม่ จึงได้ดําเนินการปรับปรุงอาคารศูนย์ควบคุมการจราจรเพื่อการท่องเที่ยวแห่งแรกในจังหวัดเชียงใหม่ ซึ่งเป็นศูนย์ควบคุมฯ ที่นําระบบขนส่ง และจราจรอัจฉริยะ (ITS) มาใช้ในการบริหารจัดการข้อมูลและควบคุมการจราจรให้มีประสิทธิภาพมากยิ่งขึ้น โดยศูนย์ควบคุมฯ ดังกล่าวเป็นการบูรณาการข้อมูลร่วมกันระหว่างแขวงทางหลวงชนบทเชียงใหม่กับหน่วยงานที่เกี่ยวข้อง อาทิ กรมทางหลวง องค์กรปกครองส่วนท้องถิ่น เพื่อเป็นศูนย์กลางในการควบคุมการจราจรของพื้นที่ต่าง ๆ ในจังหวัดเชียงใหม่ให้มีความเหมาะสมกับสถานการณ์แต่ละช่วงเวลา รองรับปริมาณการเดินทางท่องเที่ยว รวมถึงป้องกันและลดอุบัติเหตุที่อาจเกิดขึ้นในสายทางให้กับประชาชนผู้ใช้เส้นทาง นอกจากนี้ การนําเทคโนโลยี มาใช้ยังช่วยให้เจ้าหน้าที่สามารถเข้าถึงพื้นที่และดําเนินการแก้ไขปัญหาการจราจรได้อย่างรวดเร็วและสามารถประชาสัมพันธ์ข้อมูลการเดินทางสู่ผู้ใช้เส้นทางได้โดยตรงจากศูนย์ควบคุมฯ สําหรับบริเวณทางแยกและจุดเชื่อมโยงแหล่งท่องเที่ยวภายในจังหวัดเชียงใหม่ ทช. ได้ติดตั้งระบบ CCTV เพื่อนับปริมาณการจราจร พร้อมกับติดตั้งป้าย VMS สําหรับประชาสัมพันธ์ข้อมูลจราจรแบบ Real Time เพื่อให้ผู้ใช้เส้นทางทราบสภาพการจราจร ณ เวลาปัจจุบัน รวมทั้งมีการใช้งานระบบสัญญาณไฟจราจรอัจฉริยะที่สามารถปรับเปลี่ยนระยะเวลาของสัญญาณตามปริมาณจราจรในแต่ละช่วงเวลาได้ ซึ่งปัจจุบันอยู่ในระหว่างทดลองระบบควบคุมการจราจรผ่านศูนย์ควบคุมฯ และดําเนินการขยายผลการติดตั้งเพิ่มเติมไปยังแหล่งท่องเที่ยวและเส้นทางอื่น ๆ ในจังหวัดเชียงใหม่ อาทิ ทางหลวงชนบทสาย ชม.3024 อําเภอเชียงดาว ทางหลวงชนบทสาย ชม.4030 อุทยานแห่งชาติห้วยน้ําดัง และทางหลวงชนบทสาย ชม.4051 อําเภอแม่ริม ทั้งนี้ คาดว่าจะเปิดใช้งานศูนย์ควบคุมฯ อย่างเป็นทางการในช่วงต้นปี 2565 จึงนับว่าเป็นจุดเริ่มต้นสําคัญในการจัดตั้งศูนย์ควบคุมการจราจรเพื่อการท่องเที่ยว ด้วยการนําเทคโนโลยีมาช่วยบริหารจัดการข้อมูลจราจรบนเส้นทางในโครงข่ายทางหลวงชนบทได้อย่างมีประสิทธิภาพ เพื่อนําไปสู่การพัฒนามาตรฐานด้านการอํานวยความสะดวกปลอดภัยให้กับประชาชนในอนาคตต่อไป
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานบัตรอำนวยพร เนื่องในโอกาสวันขึ้นปีใหม่ พุทธศักราช 2565
วันพุธที่ 19 มกราคม 2565
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานบัตรอํานวยพร เนื่องในโอกาสวันขึ้นปีใหม่ พุทธศักราช 2565
วานนี้ (18 มกราคม 2565)ที่สํานักงานปลัดกระทรวงสาธารณสุข กระทรวงสาธารณสุข จ.นนทบุรี สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานบัตรอํานวยพร เนื่องในโอกาสวันขึ้นปีใหม่ พุทธศักราช 2565 แก่ นายอนุทิน ชาญวีรกูล รองนายกรัฐมนตรีและรั
วานนี้ (18 มกราคม 2565)ที่สํานักงานปลัดกระทรวงสาธารณสุข กระทรวงสาธารณสุข จ.นนทบุรี สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญาพระราชทานบัตรอํานวยพร เนื่องในโอกาสวันขึ้นปีใหม่ พุทธศักราช 2565แก่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข โดยมีพิธีรับมอบเบื้องหน้าพระรูปยังความปลื้มปีติ แก่บุคลากรทางการแพทย์ ต่างล้วนสํานึกในพระมหากรุณาธิคุณเป็นล้นพ้น อย่างหาที่สุดมิได้
******************
รัฐบาลไทย-ข่าวทำเนียบรัฐบาล-รมช.มนัญญา ลุยขอนแก่นส่งเสริมปลูกฟ้าทลายโจรสู้ภัยโควิด-19
วันเสาร์ที่ 18 กันยายน 2564
รมช.มนัญญา ลุยขอนแก่นส่งเสริมปลูกฟ้าทลายโจรสู้ภัยโควิด-19
รมช.มนัญญา ลุยขอนแก่นส่งเสริมปลูกฟ้าทลายโจรสู้ภัยโควิด-19 นําร่องสหกรณ์การเกษตรพระยืน
พร้อมเร่งขยายผลให้ครอบคลุมทั่วประเทศ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ กล่าวภายหลังเป็นประธานพิธีเปิดโครงการส่งเสริมการผลิตฟ้าทะลายโจรในสถาบันเกษตรกร จ.ขอนแก่น ณ บ้านดงกลาง ตําบลบ้านโต้น อําเภอพระยืน จังหวัดขอนแก่น โดยมี นายสมศักดิ์ จังตระกุล ผู้ว่าราชการจังหวัดขอนแก่น นายวิศิษฐ์ ศรีสุวรรณ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร หัวหน้าส่วนราชการที่เกี่ยวข้อง และเกษตรกร เข้าร่วม ว่า กระทรวงเกษตรและสหกรณ์ ได้มีนโยบายขับเคลื่อนการปลูกพืชสมุนไพรฟ้าทะลายโจร เพื่อป้อนเป็นวัตถุดิบให้กับผู้ผลิตยาฟ้าทะลายโจรเป็นยาต้านไวรัสโควิด-19 และได้มอบให้กรมส่งเสริมสหกรณ์ ดําเนินโครงการส่งเสริมการปลูกฟ้าทะลายโจรในสถาบันเกษตรกร ซึ่งกรมวิชาการเกษตร จะสนับสนุนกล้าพันธุ์ที่มีสารแอนโดรกราโฟไลค์สูง ให้กับสหกรณ์ที่เข้าร่วมโครงการ ซึ่งผลที่ได้รับจะทําให้เกษตรกรมีรายได้เพิ่มขึ้น และอนาคตอาจจะกลายเป็นพืชเศรษฐกิจตัวใหม่ ต่อไป
สําหรับการจัดทําโครงการฯ ในครั้งนี้ มีเป้าหมายคัดเลือกพื้นที่ที่เหมาะสมจํานวน 498 ไร่ เป้าหมายในปี 2564 จํานวน 98 ไร่ และปี 2565 จํานวน 400 ไร่ ในพื้นที่ครอบคลุมทุกภูมิภาคของประเทศ โดยจะมีการบูรณาการทํางานร่วมกันระหว่างกระทรวงเกษตรและสหกรณ์ และสถาบันเกษตรกร เพื่อส่งเสริมให้สมาชิกสหกรณ์ปลูกฟ้าทะลายโจรเพื่อแปรรูปป้อนเข้าสู่ตลาด โดยได้กําหนดวิธีการดําเนินงานตั้งแต่ต้นน้ํา กลางน้ํา และปลายน้ํา
ทั้งนี้ กระทรวงเกษตรและสหกรณ์ ได้ส่งเสริมสนับสนุนการปลูกพืชสมุนไพรฟ้าทะลายโจร เพื่อเป็นวัตถุดิบในการพัฒนายาต้านไวรัสโควิด–19 โดยมีแปลงปลูกฟ้าทะลายโจรของกลุ่มแม่บ้านเกษตรกรบ้านดงกลาง สังกัดสหกรณ์การเกษตรพระยืน จํากัด ซึ่งเป็นพื้นที่นําร่องปลูกพืชสมุนไพรฟ้าทะลายโจร จํานวน 3 สายพันธุ์ แบ่งเป็น พันธุ์พื้นเมือง จํานวน 20,000 ต้น / พันธุ์พิจิตร 4-4 จํานวน 10,000 ต้น / พันธุ์พิษณุโลก 5-4 จํานวน 10,000 ต้น รวมทั้งสิ้น 40,000 ต้น และจะขยายผลให้ครอบคลุมพื้นที่ของจังหวัดขอนแก่นต่อไป นอกจากนี้การดําเนินโครงการดังกล่าวคาดหวังว่า จะเป็นการสร้างอาชีพใหม่หรือเป็นอาชีพเสริม เพื่อสร้างรายได้เพิ่มให้กับสมาชิกและเกษตรกร รวมทั้งสนับสนุนผลผลิตฟ้าทะลายโจรให้เข้าสู่ตลาดสําหรับเป็นยาต้านไวรัสโควิด-19 เพิ่มมากขึ้น
โอกาสนี้ รมช.มนัญญา ได้มอบกล้าพันธุ์ฟ้าทะลายโจรและมอบถุงยังชีพให้กับผู้แทนสมาชิกสหกรณ์การเกษตรพระยืน จากนั้น เยี่ยมชมนิทรรศการภายในงาน อาทิ เทคโนโลยีการผลิตเมล็ดพันธุ์และสมุนไพรฟ้าทะลายโจร การแปรรูปผลิตภัณฑ์ฟ้าทะลายโจร ผลิตภัณฑ์กลุ่มอาชีพในสังกัดสหกรณ์การเกษตรพระยืน จํากัด การส่งเสริมอาชีพสมาชิกสหกรณ์เครดิตยูเนี่ยนอําเภอพระยืน จํากัด ตลอดจนเยี่ยมชมโรงงานผลิตและแปรรูปสมุนไพรของกลุ่มแม่บ้านเกษตรกรบ้านดงกลาง ก่อนเดินทางไปปลูกฟ้าทะลายโจร ณ ศูนย์เรียนรู้แปลงสาธิตการปลูกฟ้าทะลายโจรบ้านดงกลาง
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดกระบี่ วันที่ 4 มิ.ย. 65 จังหวัดยะลาและจังหวัดนราธิวาส วันที่ 6 มิ.ย. 65 ผู้ร่วมงานจะไม่ถูกดำเนินคดี
วันพฤหัสบดีที่ 2 มิถุนายน 2565
กยศ. ร่วมจัดมหกรรมไกล่เกลี่ยหนี้จังหวัดกระบี่ วันที่ 4 มิ.ย. 65 จังหวัดยะลาและจังหวัดนราธิวาส วันที่ 6 มิ.ย. 65 ผู้ร่วมงานจะไม่ถูกดําเนินคดี
กยศ.ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน ในวันเสาร์ที่ 4 มิ.ย.2565 จ.กระบี่ และในวันจันทร์ที่ 6 มิ.ย.2565 ณ จ.ยะลา และ จ.นราธิวาส
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน ในวันเสาร์ที่ 4 มิถุนายน 2565 ณ องค์การบริหารส่วนจังหวัดกระบี่ ห้องประชุมช้างเผือก จังหวัดกระบี่ และในวันจันทร์ที่ 6 มิถุนายน 2565 ณ มหาวิทยาลัยราชภัฏยะลา หอประชุมใหญ่ จังหวัดยะลา และ ณ มหาวิทยาลัยนราธิวาสราชนครินทร์ (มนร.) บริเวณลานพิกุล จังหวัดนราธิวาส ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ในวันเสาร์ที่ 4 มิถุนายน 2565 ณ องค์การบริหารส่วนจังหวัดกระบี่ ห้องประชุมช้างเผือก จังหวัดกระบี่ และในวันจันทร์ที่ 6 มิถุนายน 2565 ณ มหาวิทยาลัยราชภัฏยะลา หอประชุมใหญ่ จังหวัดยะลา และ ณ มหาวิทยาลัยนราธิวาสราชนครินทร์ (มนร.) บริเวณลานพิกุล จังหวัดนราธิวาส โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกันเมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดนครราชสีมา จังหวัดสระบุรี และจังหวัดสมุทรปราการ
วันจันทร์ที่ 13 กันยายน 2564
กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดนครราชสีมา จังหวัดสระบุรี และจังหวัดสมุทรปราการ
ลงพื้นที่จังหวัดนครราชสีมา จังหวัดสระบุรี และจังหวัดสมุทรปราการ เพื่อมอบถุงยังชีพแก่ประชาชน ในโครงการ “ปันน้ําใจ คนไทยไม่ทิ้งกัน” ให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙)
วันที่ ๑๐ กันยายน ๒๕๖๔ กระทรวงวัฒนธรรมร่วมกับกลุ่มจิตอาสาดูแลไทย (Jitasa.Care) และหลักสูตรธรรมาภิบาลทางการแพทย์ (ปธพ.๙) ลงพื้นที่จังหวัดนครราชสีมา จังหวัดสระบุรี และจังหวัดสมุทรปราการ เพื่อมอบถุงยังชีพแก่ประชาชน ในโครงการ “ปันน้ําใจ คนไทยไม่ทิ้งกัน” ให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) รวมถึงผู้ติดเชื้อโควิด-๑๙ ที่อยู่ระหว่างการกักตัวดูแลรักษาตนเอง (Home Isolation) และแจ้งขอความช่วยเหลือผ่าน jitasa.care โดยนางยุพา ทวีวัฒนะกิจบวร ปลัดกระทรวงวัฒนธรรม มอบหมายให้สํานักงานวัฒนธรรมจังหวัดมอบถุงยังชีพ ดังนี้
๑. สํานักงานวัฒนธรรมจังหวัดนครราชสีมา มอบถุงยังชีพให้แก่นางเกณิกา - เด็กชายณัฐพิศิฐ์ หมายใหญ่กลาง บ้านเลขที่ ๕๔ หมู่ที่ ๑ ตําบลค้างพลู อําเภอโนนไทย จังหวัดนครราชสีมา
๒. สํานักงานวัฒนธรรมจังหวัดสระบุรี มอบถุงยังชีพให้แก่ครอบครัวของนางกิมฮวย กุลสุจริตทรัพย์ ซึ่งมีจํานวนสมาชิกในครัวเรือน รวมทั้งสิ้น ๗ คน ตําบลตาลเดี่ยว อําเภอแก่งคอย จังหวัดสระบุรี
๓. สํานักงานวัฒนธรรมจังหวัดสมุทรปราการ มอบถุงยังชีพ ณ บ้านคลองสวน อําเภอพระสมุทรเจดีย์ จังหวัดสมุทรปราการ
รัฐบาลไทย-ข่าวทำเนียบรัฐบาล-มาแน่! ลดค่าเทอมนักเรียน-นักศึกษา เข้าครม. อังคารหน้า
วันพฤหัสบดีที่ 22 กรกฎาคม 2564
มาแน่! ลดค่าเทอมนักเรียน-นักศึกษา เข้าครม. อังคารหน้า
มาแน่! ลดค่าเทอมนักเรียน-นักศึกษา เข้าครม. อังคารหน้า
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวานนี้ (21 ก.ค.) นายกรัฐมนตรี พล.อ.ประยุทธ์ จันทร์โอชา ได้เห็นชอบในหลักการแนวทางลดค่าใช้จ่ายด้านการศึกษาของนักเรียนและนักศึกษา ในปีการศึกษา 2564 ตามทีรัฐมนตรีว่าการกระทรวงศึกษาธิการ และรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมเสนอ ซึ่งทางกระทรวงศึกษาฯ ได้จัดทํามาตรการช่วยเหลือค่าใช้จ่ายในการเรียนรู้เพื่อบรรเทาภาระค่าใช้จ่ายต่างๆของนักเรียน ครู และผู้ปกครองในสถานการณ์โควิด ซึ่งจะครอบคลุมทั้งโรงเรียนสังกัดสํานักงานคณะกรรมการการศึกษาขั้นพื้นฐาน (สพฐ.) สํานักงานคณะกรรมการการอาชีวศึกษา (สอศ.) สํานักงานคณะกรรมการส่งเสริมการศึกษาเอกชน (สช.) โรงเรียนสังกัดกทม.และโรงเรียนในสังกัดองค์กรปกครองส่วนท้องถิ่น (อปท.) ขณะที่ ทางกระทรวงการอุดมศึกษาฯ ได้เตรียมมาตรการซึ่งครอบคลุมสถาบันอุดมศึกษาทั้งของรัฐและเอกชน โดยสถาบันอุดมศึกษาภาครัฐ จะมีการลดค่าเล่าเรียน และค่าธรรมเนียมการศึกษา โดยกําหนดเป็น 3 ขั้น ได้แก่ ขั้นที่ 1 ส่วนที่ไม่เกิน 50,000 บาท ลดค่าเล่าเรียน/ค่าธรรมเนียมการศึกษา ร้อยละ 50 ขั้นที่ 2 ตั้งแต่ 50,001-100,000 บาท ลดร้อยละ 30 และขั้นที่ 3 ตั้งแต่ 100,001 บาทขึ้นไป ลดร้อยละ 10 โดยรัฐบาลจะสนับสนุนงบประมาณสําหรับส่วนลดนี้ ร้อยละ 60 และสถาบันอุดมศึกษาสมทบ ร้อยละ 40
ในส่วนของสถาบันอุดมศึกษาเอกชน รัฐบาลจะสนับสนุนลดค่าเล่าเรียน/ ค่าธรรมเนียมการศึกษา คนละ 5,000 บาท และให้ทางสถาบันอุดมศึกษาเอกชนแต่ละแห่งพิจารณาลดค่าเล่าเรียนเพิ่มเติม และสนับสนุนมาตรการอื่นๆ เช่น ขยายเวลาผ่อนชําระ หรือผ่อนจ่ายค่าธรรมเนียมการศึกษา ตั้งกองทุนสนับสนุนการศึกษา จัดหาอุปกรณ์/ โปรแกรมคอมพิวเตอร์สําหรับนักศึกษายืมเพื่อใช้ในศึกษาออนไลน์ ส่วนลดค่าหอพักนักศึกษา จัดสวัสดิการพิเศษกรณีนักศึกษาป่วยด้วยโรคโควิด-19 เป็นต้น
“การช่วยเหลือค่าใช้จ่ายด้านการศึกษาของบุตรหลานจะช่วยบรรเทาภาระค่าใช้จ่ายของผู้ปกครองได้อย่างมาก ซึ่งเป็นอีกมาตรการเร่งด่วนที่นายกรัฐมนตรีเร่งรัดให้เกิดผลในทางปฏิบัติ ทั้งนี้ มาตรการที่ท่านนายกได้เห็นชอบในหลักการครั้งนี้ จะนําเข้าให้ที่ประชุมคณะรัฐมนตรี (ครม.) พิจารณาในวันที่ 27 ก.ค.ต่อไป” นางสาวรัชดาฯ กล่าว
-------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์ รับมอบหุ่นยนต์รุ่น D-EMPIR CARE สำหรับช่วยสนับสนุนการปฏิบัติงานในกรมราชทัณฑ์
วันศุกร์ที่ 29 ตุลาคม 2564
กระทรวงยุติธรรม โดยกรมราชทัณฑ์ รับมอบหุ่นยนต์รุ่น D-EMPIR CARE สําหรับช่วยสนับสนุนการปฏิบัติงานในกรมราชทัณฑ์
กระทรวงยุติธรรม โดยกรมราชทัณฑ์ รับมอบหุ่นยนต์รุ่น D-EMPIR CARE สําหรับช่วยสนับสนุนการปฏิบัติงานในกรมราชทัณฑ์
นายอายุตม์ สินธพพันธุ์ อธิบดีกรมราชทัณฑ์ รับมอบหุ่นยนต์ รุ่น D-EMPIR CARE จํานวน 1 ตัวจาก พลอากาศเอก ดร.ปรีชา ประดับมุข ผู้อํานวยการสถาบันเทคโนโลยีป้องกันประเทศเพื่อสนับสนุนภารกิจด้านสาธารณสุขของกรมราชทัณฑ์ ช่วยลดความเสี่ยงของบุคลากรกรมราชทัณฑ์จากโรคติดเชื้อไวรัสโคโรนา 2019ซึ่งกรมราชทัณฑ์ได้มอบหมายให้ทัณฑสถานโรงพยาบาลราชทัณฑ์เป็นผู้ใช้งานหุ่นยนต์ดังกล่าวเนื่องจากมีความเหมาะสมกับภารกิจที่จะต้องดูแลรักษาผู้ต้องขังที่ติดเชื้อไวรัสโคโรนา 2019 เป็นจํานวนมาก รวมถึงพื้นที่ของอาคารมีลักษณะเรียบสอดคล้องกับระบบการเคลื่อนที่ของหุ่นยนต์ฯ ในการสนับสนุนการปฏิบัติหน้าที่ของบุคลากรทางการแพทย์ในการดูแลรักษาผู้ต้องขังที่เจ็บป่วยได้อย่างมีประสิทธิภาพมากยิ่งขึ้นโดยมี นายธวัชชัย ชัยวัฒน์ รองอธิบดีกรมราชทัณฑ์ และนายอัสนีย์ สังขเนตร ผู้อํานวยการกองทัณฑวิทยา กรมราชทัณฑ์ ร่วมรับมอบ
รัฐบาลไทย-ข่าวทำเนียบรัฐบาล-มท. ประสานผู้ว่าฯ ทุกจังหวัด แจ้ง อปท. ทุกแห่ง ปฏิบัติตามแนวทางการเบิกค่าใช้จ่ายในการจัดตั้ง Quarantine และ Community Isolation
วันพุธที่ 28 กรกฎาคม 2564
มท. ประสานผู้ว่าฯ ทุกจังหวัด แจ้ง อปท. ทุกแห่ง ปฏิบัติตามแนวทางการเบิกค่าใช้จ่ายในการจัดตั้ง Quarantine และ Community Isolation
มท. ประสานผู้ว่าฯ ทุกจังหวัด แจ้ง อปท. ทุกแห่ง ปฏิบัติตามแนวทางการเบิกค่าใช้จ่ายในการจัดตั้ง Quarantine และ Community Isolation เพื่อป้องกัน ระงับโรค และรักษาพยาบาลโควิด-19 ได้ตามความจําเป็น เหมาะสม และประหยัด
วันนี้ (28 ก.ค.64) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 1) ข้อ 7 (3) กําหนดให้โรงพยาบาล สถานพยาบาล หรือหน่วยงานที่มีหน้าที่และอํานาจในการป้องกันและดูแลรักษาผู้ปวยทั้งภาครัฐ และเอกชน จัดหายา เวชภัณฑ์ เครื่องมือในการตรวจโรค เครื่องช่วยในการหายใจ และอุปกรณ์อื่น ๆ ที่จําเป็น ให้เพียงพอตามมาตรฐานที่กระทรวงสาธารณสุขกําหนดหรือแนะนํา และให้รวมถึงการเตรียมบุคลากรทางการแพทย์จากแหล่งต่าง ๆ และการเตรียมสถานที่กักกัน สถานที่คุมไว้สังเกตหรือเตียงเพื่อรองรับผู้ป่วย ที่อาจเพิ่มจํานวนขึ้นโดยขอความร่วมมือดัดแปลงสถานที่ต่าง ๆ เช่น โรงแรม โรงเรียน มหาวิทยาลัย หอประชุม สถานที่ปฏิบัติธรรม ศาลาวัด อาคารของเอกชน ที่ยังไม่ได้ใช้งานหรือสถานที่ราชการ สถานที่เอกชนอื่น ๆ เป็นโรงพยาบาลชั่วคราว ซึ่งกระทรวงมหาดไทยได้แจ้งแนวทางการดําเนินการและการใช้จ่ายงบประมาณในการดําเนินการป้องกัน ควบคุม และรักษาโรคติดเชื้อไวรัสโคโรนา 2019 (โควิด - 19) กรณีองค์กรปกครองส่วนท้องถิ่นได้รับมอบหมายจากผู้ว่าราชการจังหวัด ให้รับผิดชอบหรือร่วมดําเนินการกับหน่วยงานอื่นในการจัดตั้งสถานที่ควบคุมเพื่อสังเกตการเริ่มป่วย (Quarantine) โรงพยาบาลสนามระดับพื้นที่ ศูนย์พักคอยและการแยกกักตัวที่บ้าน (Community Isolation และ Home Isolation)
.
นายฉัตรชัย พรหมเลิศ กล่าวว่า เพื่อให้การดําเนินการป้องกัน ระงับโรค และการรักษาพยาบาลในสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ขององค์กรปกครองส่วนท้องถิ่นเป็นไปด้วยความคล่องตัว รวดเร็ว มีประสิทธิภาพ และเป็นไปตามตามระเบียบกระทรวงมหาดไทยว่าด้วยการเบิกค่าใช้จ่ายในการบริหารงานขององค์กรปกครองส่วนท้องถิ่น พ.ศ. 2562 โดยในกรณีที่องค์กรปกครองส่วนท้องถิ่นมีความจําเป็นต้องเบิกค่าใช้จ่ายรายการอื่นใดที่จําเป็นในการดําเนินการสถานที่ควบคุมเพื่อสังเกตการเริ่มป่วย (Quarantine) โรงพยาบาลสนามระดับพื้นที่ และศูนย์พักคอย (Community Isolation) เช่น ค่าวัสดุ ค่าครุภัณฑ์ ค่าสาธารณูปโภค เป็นต้น ให้ผู้บริหารองค์กรปกครองท้องถิ่น พิจารณาเบิกจ่ายได้เท่าที่จ่ายจริงตามความจําเป็น เหมาะสม และประหยัด ทั้งนี้ ให้คํานึงถึงสถานะทางการเงินการคลังขององค์กรปกครองส่วนท้องถิ่น
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ ประชุมเตรียมความพร้อมรับนโยบายเปิดประเทศรับนักท่องเที่ยวด้วยมาตรฐานความปลอดภัยสนามบินและนโยบายสาธารณสุข
วันจันทร์ที่ 18 ตุลาคม 2564
ท่าอากาศยานสุวรรณภูมิ ประชุมเตรียมความพร้อมรับนโยบายเปิดประเทศรับนักท่องเที่ยวด้วยมาตรฐานความปลอดภัยสนามบินและนโยบายสาธารณสุข
...
วันนี้(18 ตุลาคม 2564) เวลา 14.00 น. พล.ท.ณรงค์ พฤกษารุ่งเรือง หัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคงประจําท่าอากาศยาน(ศปม.ทย.) หรือ EOC และนายกิตติพงศ์ กิตติขจร ผู้อํานวยการท่าอากาศยานสุวรรณภูมิ (ผสภ.) กระทรวงคมนาคม ได้ร่วมกันเป็นประธานการประชุมคณะทํางานเตรียมความพร้อมเปิดประเทศ ณ ท่าอากาศยานสุวรรณภูมิ(ทสภ.) ซึ่งมีผู้แทนของทุกส่วนงานของ ทสภ. ส่วนราชการและหน่วยงานที่เกี่ยวข้องเข้าร่วม อาทิ ผู้แทนกระทรวงสาธารณสุข กองระบาดวิทยาและด่านควบคุมโรคติดต่อระหว่างประเทศ สาธารณสุขจังหวัดสมุทรปราการ โรงพยาบาลบางพลี กองบังคับการตรวจคนเข้าเมือง 2 กองบัญชาการตํารวจท่องเที่ยว สํานักงานศุลกากรตรวจของผู้โดยสาร สํานักงานศุลกากรตรวจสินค้า ท่าอากาศยานสุวรรณภูมิ สํานักงานการบินพลเรือนแห่งประเทศไทย (กพท.) บริษัทวิทยุการบิน จํากัด คณะกรรมการดําเนินงานธุรกิจการบินกรุงเทพ (AOC) สายการบิน ณ ห้องประชุม AOB1 ชั้น 5 อาคารสํานักงานท่าอากาศยานสุวรรณภูมิ(AOB)
นายกิตติพงศ์ กล่าวว่า การประชุมคณะทํางานฯ ครั้งนี้มีขึ้นเพื่อเตรียมความพร้อมของทุกส่วนที่ปฏิบัติภารกิจ ณ ทสภ. ให้พร้อมรองรับผู้โดยสารที่เดินทางสู่ประเทศไทยตามนโยบายการเปิดประเทศของรัฐบาลตั้งแต่วันที่ 1 พฤศจิกายน 2564 เป็นต้นไป ให้เป็นไปด้วยความเรียบร้อย ได้มาตรฐานความปลอดภัยสนามบินและนโยบายสาธารณสุข
ทั้งนี้ แต่ละส่วนงานรายงานถึงความคืบหน้าการเตรียมความพร้อมในการอํานวยความสะดวกแก่ผู้โดยสาร ตั้งแต่ขั้นตอนการคัดกรองเข้าประเทศ การตรวจสอบเอกสารการรับรองตามมาตรฐานการควบคุมโรค การจัดพื้นที่เพื่อให้มีการเว้นระยะห่างทางสังคม(Social Distancing) ให้เป็นไปตามมาตรการด้านสาธารณสุขตลอดระยะเวลาที่รับบริการในท่าอากาศยาน ตลอดจนการทดสอบความพร้อมของระบบและการประสานการทํางานร่วมกันระหว่างหน่วยงานที่เกี่ยวข้องและปฏิบัติภายใต้หลักการ Covid Free Setting
.........
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หารือ ผบ.ตร.เมียนมา ถกความร่วมมือปราบยาเสพติด พร้อมสนับสนุนแก้ปัญหาในทุกมิติ พร้อมมอบฟ้าทะลายโจร 5 แสนเม็ดช่วยโควิด
วันศุกร์ที่ 15 ตุลาคม 2564
รัฐมนตรีว่าการกระทรวงยุติธรรม หารือ ผบ.ตร.เมียนมา ถกความร่วมมือปราบยาเสพติด พร้อมสนับสนุนแก้ปัญหาในทุกมิติ พร้อมมอบฟ้าทะลายโจร 5 แสนเม็ดช่วยโควิด
รัฐมนตรีว่าการกระทรวงยุติธรรม หารือ ผบ.ตร.เมียนมา ถกความร่วมมือปราบยาเสพติด พร้อมสนับสนุนแก้ปัญหาในทุกมิติ พร้อมมอบฟ้าทะลายโจร 5 แสนเม็ดช่วยโควิด พล.ท.ตาน ไหลค์ ขอบคุณความสัมพันธ์ชื่นมื่น เล็งช่วยดันไทยนั่งเก้าอี้ CND
เมื่อวันที่ 15 ต.ค. 2564 ในระหว่างการประชุมรัฐมนตรีอาเซียนด้านยาเสพติด ครั้งที่ 7 (AMMD) นายสมศักดิ์ เทพสุทิน รัฐมนตรีว่าการกระทรวงยุติธรรม ได้หารือนอกรอบกับ พล.ท.ตาน ไหลค์ รมช.มหาดไทย และ ผบ.ตร.เมียนมา โดยนายสมศักดิ์ กล่าวว่า ขอขอบคุณรัฐบาลเมียนมาที่ให้การสนับสนุนการดําเนินงานของประเทศไทยในการร่วมกันแก้ไขปัญหายาเสพติด ทั้งในระดับทวิภาคี อนุภูมิภาคลุ่มแม่น้ําโขง และระหว่างประเทศ โดยเฉพาะอย่างยิ่งในการสนับสนุนบทบาทของประเทศไทยในเวทีคณะกรรมาธิการยาเสพติด (CND) และขอขอบคุณประเทศเมียนมาที่ร่วมปฏิบัติการตามแผนปฏิบัติการร่วมสามเหลี่ยมทองคํา 1511 ภายใต้แผนปฏิบัติการร่วมแม่น้ําโขงปลอดภัย เพื่อการควบคุมยาเสพติด 6 ประเทศอย่างจริงจังมาโดยตลอด และในปีหน้าประเทศไทยจะได้มีการเสนอต่อแผนดังกล่าวออกไป และเชื่อว่าจะได้รับการสนับสนุนเป็นอย่างดีจากประเทศเมียนมา ซึ่งถือว่าเป็นพันธมิตรที่สําคัญที่สุดของประเทศไทยในการแก้ไขปัญหายาเสพติด ประเทศไทยมั่นใจ เป็นอย่างยิ่งว่าภายใต้การกํากับดูแลของพล.ท.ตาน ไหลค์ ความร่วมมือด้านการปราบปรามยาเสพติดระหว่างสองประเทศจะต้องมีความเข้มข้นมากยิ่งขึ้นอย่างแน่นอน
"ประเทศไทยยินดีสนับสนุนเมียนมาในการแก้ไขปัญหายาเสพติดในทุกมิติรวมทั้งการดําเนินงานด้านการพัฒนาทางเลือก เพื่อพัฒนาคุณภาพชีวิตของประชาชนชาวเมียนมา และหวังว่าเมื่อสถานการณ์โควิด-19 คลี่คลายจะได้พบกันเพื่อหารือถึงแนวทางการทํางานร่วมกัน ทั้งนี้กระทรวงยุติธรรมในนามของรัฐบาลไทยยินดีให้การสนับสนุนและขอมอบยาฟ้าทะลายโจรให้แก่รัฐบาลเมียนมา 500,000 เม็ด ซึ่งได้ผ่านการรับรองทางเภสัชกรรมเรียบร้อยแล้ว เพื่อนําไปใช้รักษาผู้ป่วยโควิด-19 ด้วย" นายสมศักดิ์ กล่าว
ด้านพล.ท.ตาน ไหลค์ กล่าวว่า ประเทศไทยเป็นเพื่อนบ้านที่ให้ความร่วมมือในการป้องกันและปราบปรามยาเสพติดที่ดีมาตลอด ซึ่งที่ผ่านมาเราได้ร่วมกันสร้างผลงานจนเป็นที่ประจักษ์ให้ทั่วโลกได้เห็น เช่น ปฏิบัติการร่วมสามเหลี่ยมทองคํา 1511 การควบคุมยาเสพติดในกลุ่มน้ําโขง และตนกับนายวิชัย ไชยมงคล เลขาธิการ ป.ป.ส.ของไทย ทํางานร่วมกันมานาน ทําให้งานมีประสิทธิภาพ ตนขอขอบคุณประเทศไทยที่สนับสนุนพวกเราอย่างเต็มที่มาตลอดและหวังว่าจะได้รับการสนับสนุนต่อไป และทางเมียนมาพร้อมที่จะสนับสนุนประเทศไทยในการลงสมัครเป็นสมาชิกคณะกรรมาธิการยาเสพติด (CND) ด้วย และสุดท้ายขอขอบคุณความห่วงใยสถานการณ์โควิดในเมียนมาและมอบยาฟ้าทะลายโจรให้แก่เรา
รัฐบาลไทย-ข่าวทำเนียบรัฐบาล-3 ธ.ค. 64 ธอส. ปล่อยสินเชื่อเกินเป้า ปล่อยได้แล้ว 215,701 ล้านบาท คาดสิ้นปีปล่อยได้ถึง 240,000 ล้านบาท สูงสุดในรอบ 68 ปี
วันศุกร์ที่ 3 ธันวาคม 2564
3 ธ.ค. 64 ธอส. ปล่อยสินเชื่อเกินเป้า ปล่อยได้แล้ว 215,701 ล้านบาท คาดสิ้นปีปล่อยได้ถึง 240,000 ล้านบาท สูงสุดในรอบ 68 ปี
ธอส.ปล่อยสินเชื่อใหม่ปี 2564 ได้เกินเป้าหมาย ณ วันศุกร์ที่ 3 ธ.ค.2564 เวลา 17.18 น. ปล่อยได้แล้วจํานวน 215,701 ลบ. สูงกว่าเป้าหมายตั้งไว้ที่ 215,641 ลบ. คาดถึงสิ้นปี 2564 จะได้ไม่น้อยกว่า 240,000 ลบ. สูงสุดในประวัติศาสตร์ 68 ปี นับตั้งแต่ก่อตั้งธนาคาร
นายฉัตรชัย ศิริไล กรรมการผู้จัดการ ธนาคารอาคารสงเคราะห์(ธอส.) เปิดเผยว่า เมื่อวันศุกร์ที่ 3 ธันวาคม 2564 เวลา 17.18 น. ธอส. สามารถปล่อยสินเชื่อใหม่ได้จํานวน 215,701 ล้านบาท สูงกว่าเป้าหมายในปี 2564 ซึ่งตั้งไว้ที่ 215,641 ล้านบาทเรียบร้อยแล้ว แม้จะเกิดสถานการณ์แพร่ระบาดของไวรัส COVID -19 ตั้งแต่ช่วงต้นปี 2563 จนถึงปัจจุบัน แต่ ธอส. ในฐานะสถาบันการเงินเฉพาะกิจของรัฐที่มีพันธกิจ “ทําให้คนไทยมีบ้าน” ยังคงสามารถสนับสนุนนโยบายของรัฐบาล และกระทรวงการคลัง ในการช่วยเหลือประชาชน โดยเฉพาะผู้มีรายได้น้อยถึงปานกลางให้มีที่อยู่อาศัยเป็นของตนเอง เพื่อความสุขของคนไทย เพื่อการยกระดับคุณภาพชีวิต และความมั่นคงในด้านที่อยู่อาศัย ด้วยผลิตภัณฑ์สินเชื่ออัตราดอกเบี้ยต่ําที่ตรงกับความต้องการของลูกค้า แต่ละกลุ่มรายได้ อาทิ โครงการบ้าน ธอส. เพื่อคุณ ปี 2564 อัตราดอกเบี้ยปีแรกเพียง 2.75% ต่อปี มียอดอนุมัติสะสมสูงถึง 53,280 ล้านบาท โครงการบ้าน ธอส. เพื่อสานรัก ปี 2564 อัตราดอกเบี้ยปีแรก 2.50% ต่อปี มียอดอนุมัติสะสม 21,280 ล้านบาท ขณะที่โครงการบ้านล้านหลัง ระยะที่ 2 อัตราดอกเบี้ยต่ํา 1.99% ต่อปี นาน 4 ปีแรก เงินงวดคงที่ 84 งวดแรก (7 ปี) ให้กู้เพื่อซื้อที่อยู่อาศัยใหม่ของผู้ประกอบการอสังหาริมทรัพย์ บ้านมือสอง และทรัพย์ NPA หรือเพื่อปลูกสร้าง ในระดับราคาซื้อ-ขายไม่เกิน 1,200,000 บาท ณ วันที่ 3 ธันวาคม 2564 เวลา 12.00 น. มีผู้ลงทะเบียนเข้าร่วมโครงการจํานวน 63,786 ราย คิดเป็นวงเงินสินเชื่อ 76,543.20 ล้านบาท ยื่นขอสินเชื่อแล้ว 5,575 ราย วงเงิน 4,840 ล้านบาท ได้รับอนุมัติสินเชื่อแล้ว 4,764 ราย วงเงิน 4,010 ล้านบาท
“แม้สถานการณ์ COVID-19 จะส่งผลกระทบต่อเศรษฐกิจ และรายได้ของประชาชน แต่ธนาคารยังสามารถปล่อยสินเชื่อได้สูงกว่าเป้าหมายตั้งแต่ต้นเดือนธันวาคม เร็วขึ้นกว่าปีที่ผ่านมาที่ปล่อยสินเชื่อเกินเป้าได้ในวันที่ 21 ธันวาคม 2563 ส่วนสําคัญมาจากผลิตภัณฑ์สินเชื่ออัตราดอกเบี้ยต่ําของธนาคาร รวมถึงนโยบายกระตุ้นเศรษฐกิจของรัฐบาล อาทิ มาตรการลดค่าธรรมเนียมการโอน และค่าจดจํานองอสังหาริมทรัพย์ และมาตรการกระตุ้นการใช้จ่ายของประชาชน ขณะที่ธนาคารแห่งประเทศไทยประกาศผ่อนคลายหลักเกณฑ์การกํากับดูแลสินเชื่อเพื่อที่อยู่อาศัยและสินเชื่ออื่นที่เกี่ยวเนื่องกับสินเชื่อเพื่อที่อยู่อาศัย (มาตรการ LTV) เป็นการชั่วคราว ทําให้ลูกค้าที่รายได้ไม่ได้รับผลกระทบจาก COVID-19 เข้ามาขอสินเชื่อกับธนาคารมากขึ้นในช่วงปลายปีมากขึ้น และเชื่อว่า ณ สิ้นปี 2564 ธอส. จะสามารถปล่อยสินเชื่อใหม่ได้ไม่น้อยกว่า 240,000 ล้านบาท ซึ่งถือเป็นจํานวนสินเชื่อปล่อยใหม่ที่สูงที่สุดในประวัติศาสตร์ 68 ปีนับตั้งแต่ก่อตั้งธนาคาร ซึ่งการทําให้คนไทยได้มีความสุขจากการมีบ้าน คือรอยยิ้มและความสุขของคน ธอส. เช่นกัน” นายฉัตรชัย กล่าว
สอบถามรายละเอียด หรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือศูนย์ลูกค้าสัมพันธ์ (Call Center) โทร 0-2645-9000 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-นายกฯ กำชับโรงเรียน – ครู – นักเรียน – ผู้ปกครอง เข้มมาตรการป้องกันโควิด รับเปิดเทอม 1/65 แบบ On-Site ด้วยมาตรการ 3T1V
วันศุกร์ที่ 6 พฤษภาคม 2565
นายกฯ กําชับโรงเรียน – ครู – นักเรียน – ผู้ปกครอง เข้มมาตรการป้องกันโควิด รับเปิดเทอม 1/65 แบบ On-Site ด้วยมาตรการ 3T1V
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม แนะสถานศึกษา ครู นักเรียน ผู้ปกครอง เตรียมความพร้อมเปิดภาคเรียน 1/2565 เน้นรูปแบบการเรียน On-Site โดยมอบหมายกระทรวงสาธารณสุขและกระทรวงศึกษาธิการ จัดการเรียนการสอนที่เหมาะสมกับสถานการณ์ เข้มงวดแนวทางเฝ้าระวังและเตรียมความพร้อม ด้วยมาตรการ 3T1V คือ
.
T : Thai Stop Covid Plus (TSC+) สถานศึกษาประเมินตนเองเตรียมพร้อมก่อนเปิดเรียน
T : Thai Save Thai (TST) นักเรียน ครู และบุคลากรทางการศึกษาประเมินความเสี่ยงตนเองเป็นประจํา
T : Test ตรวจคัดกรอง เฝ้าระวังอย่างเหมาะสม
V : Vaccine ครู บุคลากร ผู้ปกครอง และเด็ก อายุ 5-18 ปี ได้รับวัคซีนโควิด-19 ตามเกณฑ์
.
พร้อมมาตรการ 6-6-7 คือ สร้างความปลอดภัยด้วย 6 หลัก (DMHT-RC) ได้แก่ เว้นระยะห่าง สวมหน้ากาก ล้างมือ ตรวจคัดกรอง ลดแออัด ทําความสะอาด ร่วมกับ 6 มาตรการเสริม (SSET-CQ) ได้แก่ ดูแลตนเอง ใช้ช้อนส่วนตัว ทานอาหารปรุงสุกใหม่ ลงทะเบียนเข้า - ออก สํารวจตรวจสอบ กักกันตนเอง
.
ส่วน 7 มาตรการเข้ม ได้แก่ 1.ประเมิน Thai Stop Covid Plus (TSC+) และรายงานผลผ่าน MOECOVID 2.ทํากิจกรรมกลุ่มย่อย (Small Bubble) 3.ให้บริการอาหารตามหลักสุขาภิบาลและโภชนาการ 4.มีอนามัยสิ่งแวดล้อมตามเกณฑ์มาตรฐาน 5.มีแผนเผชิญเหตุ และเตรียมพร้อม School Isolation 6.ควบคุมดูแลการเดินทางจากบ้านไปโรงเรียนให้ปลอดภัย เน้นมาตรการปลอดภัยรถ โรงเรียน 7.School Pass สําหรับทุกคนในสถานศึกษา
.
นอกจากนี้ ขอให้สถานศึกษาจัดการเหลื่อมเวลาเด็ก ทั้งการรับประทานอาหารกลางวันและการเล่นร่วมกัน เพื่อลดการรวมตัวที่มากเกินไป และมีมาตรการรองรับกรณีเจอผู้ติดเชื้อหรือผู้สัมผัสเสี่ยงสูง โดยไม่ปิดชั้นเรียนหรือโรงเรียนโดยไม่จําเป็น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวง ชี้แจงปัญหาน้ำท่วมอุโมงค์ลอดใต้ถนนมอเตอร์เวย์สายบางปะอิน-นครราชสีมา
วันพฤหัสบดีที่ 29 กรกฎาคม 2564
กรมทางหลวง ชี้แจงปัญหาน้ําท่วมอุโมงค์ลอดใต้ถนนมอเตอร์เวย์สายบางปะอิน-นครราชสีมา
อธิบดีกรมทางหลวง ระบุอุโมงค์ลอดใต้ถนนมอเตอร์เวย์ดังกล่าว ปรับแก้ไขแบบตามที่ประชาชนในพื้นที่ร้องขอให้ทําทางลอดระหว่างสองชุมชน พร้อมเตรียมแก้ปัญหาด้วยการยกระดับผิวทางลอดให้มีระดับสูงกว่าพื้นที่รอบข้างโดยเร็ว
วันที่ 28 กรกฎาคม 2564 นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวชี้แจง ดังนี้
1) ตําแหน่งทางลอดดังกล่าว อยู่ที่ กม.89+193 ในโครงการก่อสร้างทางหลวงพิเศษระหว่างเมือง (มอเตอร์เวย์) สาย 6 บางปะอิน-สระบุรี-นครราชสีมา ซึ่งในระหว่างดําเนินการก่อสร้าง มีการร้องเรียนจากประชาชนในพื้นที่ ขอให้ทําทางลอดเพื่อเชื่อมชุมชนสองฝั่ง แทนการใช้ถนนบริการ หรือถนนท้องถิ่น แล้วไปกลับรถที่บริเวณใต้สะพานข้าม (Overpass) ที่ กม.90+125 ซึ่งห่างออกไปประมาณ 930 เมตร กรมทางหลวงจึงได้พิจารณาแก้ไขแบบโดยปรับปรุงเป็นทางลอดที่ความสูงช่องลอด 3.50 เมตร เพื่อให้รถขนาดใหญ่วิ่งผ่านได้ ทั้งนี้ในระหว่างการมีส่วนร่วม ได้มีการแจ้งในเบื้องต้นแล้วว่า มีโอกาสที่น้ําจะท่วมทางลอดได้ในข่วงฝนตกหนัก ซึ่งอาจจําเป็นต้องหยุดใช้งานชั่วคราว
2) แนวทางการดําเนินการแก้ไขปัญหา
2.1 แก้ปัญหาเฉพาะหน้า เมื่อเกิดฝนตกหนัก ได้ส่งรถสูบน้ําไปช่วยสูบน้ํา และขุดลอกดินออก ซึ่งอาจทําให้ประชาชนได้รับความเดือดร้อน สัญจรไม่สะดวก
2.2 กรมทางหลวงได้เร่งพิจารณาการแก้ไขปัญหาอย่างถาวร ใน 2 แนวทางเลือก
• แนวทางเลือกที่ 1 คือ การยกระดับผิวทางลอดประมาณ 1 เมตร ให้มีระดับสูงกว่าพื้นที่รอบข้าง และให้พ้นระดับน้ําท่วม ซึ่งจะทําให้ความสูงช่องลอดเหลือ 2.50 เมตร ซึ่งรถส่วนใหญ่ก็สามารถใช้สัญจรได้ตามปกติ ส่วนรถที่มีความสูงเกิน 2.50 เมตร ให้ไปใช้ทางหลวงหมายเลข 2220 ห่างจากจุดนี้ประมาณ 930 เมตร
• แนวทางเลือกที่ 2 คือ การปรับปรุงระบบระบายน้ํา แนวทางนี้ความสูงช่องลอดคงไว้ได้ 3.50 เมตร เท่าเดิม แต่ต้องดําเนินการออกแบบ ติดตั้งระบบสูบน้ํา บ่อพักน้ํา และพื้นที่ทิ้งน้ํา ซึ่งต้องขอใช้พื้นที่นอกเขตทางหลวง รวมทั้งพิจารณาการบริหารจัดการ และการบํารุงรักษาระบบสูบน้ําต่อเนื่องในระยะยาว
ทั้งนี้จากการตรวจสอบพื้นที่หน้างาน และพิจารณาในมิติต่าง ๆ ในเบื้องต้น เห็นควรปรับปรุงแก้ไขตามแนวทางเลือกที่ 1 แต่อย่างไรก็ตาม กรมทางหลวงจําเป็นต้องดําเนินการทําการมีส่วนร่วมประชาชนที่ได้รับผลกระทบ เพื่อเลือกแนวทางที่เหมาะสมที่สุดต่อไป
กรมทางหลวง ขออภัยในความไม่สะดวก ที่ทําให้ประชาชนได้รับความเดือดร้อน และจะเร่งดําเนินการปรับปรุงแก้ไขปัญหานี้โดยเร็ว
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามความคืบหน้าพัฒนา “ท่าเรือสาทร” ยกระดับการให้บริการท่าเรือโดยสารสาธารณะในแม่น้ำเจ้าพระยา
วันพุธที่ 23 มีนาคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามความคืบหน้าพัฒนา “ท่าเรือสาทร” ยกระดับการให้บริการท่าเรือโดยสารสาธารณะในแม่น้ําเจ้าพระยา
...
วันพุธที่ 23 มีนาคม 2565 เวลา 10.00 น. นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ตรวจความคืบหน้าโครงการก่อสร้างท่าเทียบเรือโดยสาร“ ท่าเรือสาทร” ซึ่งเป็นนโยบายที่สําคัญของรัฐบาลในการพัฒนาการขนส่งทางน้ํา โดยมีนายสมพงษ์ จิรศิริเลิศ รองอธิบดีกรมเจ้าท่าและคณะร่วมให้การต้อนรับ ซึ่งท่าเรือสาทรให้บริการทั้งท่าเรือโดยสาร ท่าเรือข้ามฟากและท่าเรือท่องเที่ยว มีผู้ใช้บริการเฉลี่ย 15,236 คน/วัน พื้นที่ 1,088 ตร.ม. รองรับเที่ยวเรือ 281 เที่ยว/วัน ส่งผลให้ท่าเรือเดิมที่มีขนาดเล็กมีความแออัด กรมเจ้าท่าจึงได้ดําเนินการขยายพื้นที่
• ท่าเทียบเรือและพื้นที่โดยรอบ พื้นที่ประมาณ 1,364 ตารางเมตร
• โป๊ะขนาด 6x12 เมตร พร้อมสะพานปรับระดับ จํานวน 4 โป๊ะ
• โป๊ะขนาด 9 x17 เมตร พร้อมสะพานปรับระดับ จํานวน 1 โป๊ะ
ขณะนี้ดําเนินการก่อสร้างเสร็จเรียบร้อยแล้ว พร้อมเปิดบริการภายในเดือนเมษายนนี้ ทั้งนี้ เมื่อปรับปรุงแล้วเสร็จสามารถรองรับผู้ใช้บริการเพิ่มขึ้นเฉลี่ย 20,000 คน/วัน เป็นการยกระดับมาตรฐานการให้บริการ ให้มีความสะดวก รวดเร็วและปลอดภัย สามารถเชื่อมโยงกับระบบขนส่งรูปแบบอื่นได้อย่างไร้รอยต่อ และยังช่วยลดปัญหาการคับคั่งของการจราจรทางบก
รัฐบาลไทย-ข่าวทำเนียบรัฐบาล-กรมธนารักษ์เปิดระบบให้ดูรายการทรัพย์สินที่จะเปิดประมูลได้แล้วตั้งแต่บัดนี้เป็นต้นไป
วันจันทร์ที่ 28 กุมภาพันธ์ 2565
กรมธนารักษ์เปิดระบบให้ดูรายการทรัพย์สินที่จะเปิดประมูลได้แล้วตั้งแต่บัดนี้เป็นต้นไป
กรมธนารักษ์เปิดประมูลขายที่ราชพัสดุที่ได้มาโดยคําพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาในคดีมูลฐานความผิดในการฟอกเงินตาม กม. ปปง. ป.ป.ช. โดยเปิดประมูลผ่านระบบอิเล็กทรอนิกส์ Treasury e-Auction ครั้งที่ 1 ของปี 2565 ช่วงปลาย มี.ค.65
วันนี้ (28 กุมภาพันธ์ 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า กรมธนารักษ์จะเปิดประมูลขายที่ราชพัสดุที่ได้มาโดยคําพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาในคดีมูลฐานความผิดในการฟอกเงินตามกฎหมาย ปปง. ป.ป.ช. โดยจะเปิดประมูลผ่านระบบอิเล็กทรอนิกส์ Treasury e-Auction ครั้งที่ 1 ของปี 2565 ในช่วงปลายเดือนมีนาคม 2565
อธิบดีกรมธนารักษ์กล่าวต่อว่า กรมธนารักษ์ได้เปิดระบบ Treasury e-Auction เพื่อให้ประชาชนได้ค้นหา เลือกชมทรัพย์สินได้แล้วตั้งแต่บัดนี้เป็นต้นไป ซึ่งในครั้งนี้จะมีการนําที่ราชพัสดุออกมาเปิดประมูลออนไลน์ จํานวน 44 รายการ อยู่ในพื้นที่กรุงเทพมหานคร และอีก 13 จังหวัด ได้แก่ นนทบุรี ชลบุรี พระนครศรีอยุธยา ยโสธร ปทุมธานี ภูเก็ต เชียงใหม่ ลําพูน สมุทรปราการ นครสวรรค์ กระบี่ กาญจนบุรี และนราธิวาส
ผู้ที่สนใจเข้าร่วมประมูลสามารถเข้าชมทรัพย์สินผ่านทางเว็บไซต์ https://auction.treasury.go.th ได้ตั้งแต่บัดนี้เป็นต้นไป และสามารถลงทะเบียนสมัครสมาชิกและวางเงินประกันการประมูลในระบบประมูลได้ในเดือนมีนาคม 2565 สามารถสอบถามรายละเอียด หรือติดตามข้อมูลข่าวสารของกรมธนารักษ์เพิ่มเติมได้ที่ www.treasury.go.th หรือ Facebook กรมธนารักษ์
รัฐบาลไทย-ข่าวทำเนียบรัฐบาล-บขส. พร้อมดูแลลูกค้ากลุ่มเกษตรกร มอบส่วนลด 10% สำหรับสินค้าเกษตรที่จะขนส่งเข้ากรุงเทพฯ
วันอังคารที่ 17 พฤษภาคม 2565
บขส. พร้อมดูแลลูกค้ากลุ่มเกษตรกร มอบส่วนลด 10% สําหรับสินค้าเกษตรที่จะขนส่งเข้ากรุงเทพฯ
เริ่มตั้งแต่วันที่ 17 พฤษภาคม - 30 กันยายน 2565
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. ได้เล็งเห็นถึงความสําคัญของกลุ่มเกษตรกรที่ต้องการกระจายผลผลิตทางการเกษตรออกสู่ตลาด ซึ่งปัจจุบันสถานการณ์ราคาน้ํามันที่สูงขึ้นอย่างต่อเนื่อง ย่อมส่งผลกระทบให้ต้นทุนในการขนส่งเพิ่มขึ้นด้วย ดังนั้นเพื่อสนับสนุนและส่งเสริมช่องทางการขนส่งสินค้าให้กับกลุ่มเกษตรกรได้มีทางเลือกในการขนส่งที่หลากหลาย บขส. จึงได้จัดโครงการ “ของดีชุมชนขนส่งกับ บขส. ประจําปี 2565” ขึ้น โดยมอบส่วนลด 10% ให้กับลูกค้าเกษตรกรที่แสดงบัตรประจําตัวเกษตรกร หรือสมุดทะเบียนเกษตรกรต่อพนักงานรับ-ส่งพัสดุภัณฑ์ และต้องการจะส่งสินค้าทางการเกษตรในเที่ยวขาขึ้นมายังกรุงเทพฯ โดยมีจุดหมายปลายทางที่ศูนย์รับ-ส่ง พัสดุภัณฑ์หมอชิต รังสิต สายใต้ และเอกมัย หรือสถานีเดินรถระหว่างทาง หรือจุดจอดตัวแทนทุกแห่ง โดยสิทธิ์ส่วนลดนี้ใช้ได้ทุกวัน จํากัด 1 สิทธิ์ต่อ 1 วันเท่านั้น เริ่มตั้งแต่วันที่ 17 พฤษภาคม - 30 กันยายน 2565 เป็นต้นไป เงื่อนไขเป็นไปตามที่ บขส. กําหนด
สามารถสอบถามข้อมูลเพิ่มเติมได้ที่งานการตลาดและลูกค้าสัมพันธ์ กองสื่อสารองค์กร      และการตลาด โทร. 0 2537 8737 (ในวันและเวลาราชการ) หรือติดต่อศูนย์รับ-ส่ง พัสดุภัณฑ์ (จตุจักร) โทร. 0 2537 8480 ศูนย์รับ-ส่ง พัสดุภัณฑ์ รังสิต โทร. 0 2901 2673 ศูนย์รับ-ส่ง พัสดุภัณฑ์ สายใต้ (บรมราชชนนี) โทร. 0 2422 4413 และ Call Center โทร. 1490 เรียก บขส. ตลอด 24 ชั่วโมง